《和张校书吴县厅前冬日双开牡丹歌》
宋代·王禹偁

君不见年年三月千丛媚，紫烂红繁夸胜异。
寻常人戴满头归，醉折狂分不为贵。
枝闲叶尽根空培，人情皆待明年开。
化工自有呼魂术，霜前唤下琼瑶台。
王母亲将金粉傅，麻姑齐借霓裳来。
主人盖是神仙才，不然此物胡为而来哉。
二姬劝酒谁引满，长洲懒吏先举杯。
多感同年与攀折，吟诗欲谢难轻发。
青宫校书方遁迹，代我作歌如锦拆。
他年吾辈功业成，与君共作骑鲸客。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。